ПРИЛОЖЕНИЕ

**КОМИ РЕСПУБЛИКАСА КАНАЛАН СӦВЕТЛӦН**

**ШУӦМ**

**«Коми Республикаса Каналан Сӧветын депутат ӧтувъяс**

**(фракцияяс, депутат котыръяс) йылысь положение йылысь»**

**Коми Республикаса Каналан Сӧветлӧн Шуӧмӧ**

**вежсьӧмъяс пыртӧм йылысь**

Коми Республикаса Каналан Сӧвет шуис:

1. Пыртны «Коми Республикаса Каналан Сӧветын депутат ӧтувъяс (фракцияяс, депутат котыръяс) йылысь положение йылысь» Коми Республикаса Каналан Сӧветлӧн 2007 во урасьӧм тӧлысь 21 лунся ІІІ-10/24 №-а Шуӧмӧ (Коми Республикаса канму власьт органъяслӧн индӧд-тшӧктӧмъяс, 2007, 5 №, 4804 ст.; 7 №, 4916 ст.; 2009, 34 №, 648 ст.; 2011, 23 №, 608 ст.; 2012, 71 №, 1850 ст.; 2015, 8 №, 99 ст.; «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй издание ([http://law.rkomі.ru/](http://law.rkomi.ru/)), 2022 вося вӧльгым тӧлысь 2 лун) татшӧм вежсьӧмъяс:

Коми Республикаса Каналан Сӧветын депутат ӧтувъяс (фракцияяс, депутат котыръяс) йылысь положениеын, мый вынсьӧдӧма индӧм Шуӧмӧн (содтӧдын):

1) 8 пунктын «календарнӧй» кыв вежны «уджалан» кывйӧн;

2) 25 пункт гижны тадзи:

«25. Депутат ӧтувъяслӧн водзмӧстчӧм серти зданиеын, мый лоӧ Каналан Сӧветлӧн официальнӧя меститчанінӧн, ичӧт залъяслӧн служебнӧй жыръясын вермӧны нуӧдны лӧсялана фракциялысь либӧ депутат котырлысь собраниеяс либӧ мукӧд паськӧдӧм мероприятие, кутшӧмъяс йитчӧмаӧсь Каналан Сӧветлӧн оланпастэчас уджкӧд (водзӧ – паськӧдӧм мероприятие).

Депутат ӧтулӧн юрнуӧдысь (сэк, кор сійӧ абу – юрнуӧдысьӧс вежысь) ыстӧ Каналан Сӧветӧн Веськӧдлысьлӧн ним вылӧ паськӧдӧм мероприятие нуӧдӧм могысь гижӧм заявкасӧ сійӧс нуӧдны кӧсъян лунӧдз 10 уджалан лунысь оз сёрджык паськӧдӧм мероприятиелысь темасӧ, кадпассӧ, сылысь заводитчан кадсӧ да мунан кадсӧ, сэтчӧ пырӧдчысьяслысь ӧтувъя лыдсӧ, а сідзжӧ корӧм йӧзлысь овсӧ, нимсӧ, вичсӧ (эм кӧ), чинсӧ индӧмӧн.

Паськӧдӧм мероприятие нуӧдӧм йылысь помшуӧмсӧ примитӧ Каналан Сӧветӧн Веськӧдлысь, фракциякостса паськӧдӧм мероприятие нуӧдӧм йылысь помшуӧмсӧ – Каналан Сӧветлӧн Президиум. Сэк, кор абу позянлуныс могмӧдны индӧм кадпасӧ, кадӧ либӧ местаӧ заявкасӧ, паськӧдӧм мероприятие нуӧдны водзмӧстчысьлы юӧртӧны та йылысь паськӧдӧм мероприятие нуӧдны кӧсъян лунӧдз 5 уджалан лунысь оз сёрджык.».

2. Тайӧ Шуӧмыс вынсялӧ сійӧс примитан лунсянь.

Коми Республикаса

Каналан Сӧветӧн

Веськӧдлысь С.А. Усачёв

Сыктывкар

2025 вося рака тӧлысь 27 лун

VІІ-12/30 №